Държавен вестник, бр. 107, 2013 г., стр. 2

СТР.  2	
Д Ъ Р Ж А В Е Н  В Е С Т Н И К 	
БРОЙ  107
ОФИЦИАЛЕН РАЗДЕЛ
МИНИСТЕРСКИ СЪВЕТ
ПОСТАНОВЛЕНИЕ № 275 
 ОТ 6 ДЕКЕМВРИ 2013 Г.
за приемане на Наредба за разделно събиране 
на биоотпадъците
МИНИСТЕРСКИЯТ СЪВЕТ
П О С Т А Н О В И :
Член единствен. Приема Наредба за раз-
делно събиране на биоотпадъците.
Министър-председател:  
Пламен Орешарски
За главен секретар на Министерския съвет: 
Нина Ставрева
НАРЕДБА
за разделно събиране на биоотпадъците
Г л а в а  п ъ р в а
ОБЩИ ПОЛОЖЕНИЯ
Чл. 1. С наредбата се определят:
1. изискванията към дейностите по разделно 
събиране на биоотпадъците; 
2. целите за разделно събиране и оползо-
творяване на биоотпадъците;
3. методиките за изчисляване и докладване 
на целите по чл. 31, ал. 1 от Закона за упра-
вление на отпадъците (ЗУО);
4. разпределението на целите по чл. 31, 
ал. 1 ЗУО и по чл. 8, ал. 1 между отделните 
общини в регионите по чл. 49, ал. 9 ЗУО.
Чл. 2. (1) Наредбата се прилага за биоот-
падъците с произход:
1. от домакинствата и други обекти, кои-
то са обхванати от общинските системи за 
разделно събиране;
2. от лица, които образуват биоотпадъци, 
които не са обхванати от общинските системи 
за разделно събиране.
(2) Наредбата не се прилага за:
1. естествени неопасни материали от сел-
ското или горското стопанство съгласно чл. 2, 
ал. 2, т. 6 ЗУО, включително оборски тор, 
слама, растителни остатъци или остатъци от 
преработка и съхранение на селскостопански 
продукти, които се използват в земеделието;
2. утайки от пречиствателни станции за 
отпадъчни води от битови източници.
(3) Наредбата не изключва действието на 
други нормативни изисквания, свързани със 
защита на човешкото здраве и опазване на 
околната среда.
Чл. 3. (1) Притежателите на битови био-
отпадъци по чл. 2, ал. 1, т. 1 ги предават на 
общинска система за разделно събиране или 
извършват компостиране на място.
(2) Притежателите на биоотпадъци по чл. 2, 
ал. 1, т. 2 организират самостоятелни системи 
за тяхното разделно събиране или ги предават 
на общинска система за разделно събиране 
или извършват компостиране на място.
(3) Лицата по ал. 2 оползотворяват само­
стоятелно биоотпадъците си след получаване 
на съответния документ по чл. 35 ЗУО или ги 
предават въз основа на сключен договор на 
лице, притежаващо документ по чл. 35 ЗУО.
(4) Лицата по ал. 3, чиито биоотпадъци са 
странични животински продукти, изпълняват 
изискванията за одобрение и регистрация 
съгласно Регламент (ЕО) № 1069/2009 на Ев-
ропейския парламент и на Съвета за устано-
вяване на здравни правила относно странични 
животински продукти и производни продукти, 
непредназначени за консумация от човека и 
за отмяна на Регламент (ЕО) № 1774/2002 
(ОВ, L 300, 14.11.2009 г.), наричан по-нататък 
„Регламент (ЕО) № 1069/2009“, и на Закона 
за ветеринарномедицинската дейност или ги 
предават въз основа на сключен договор на 
лице, което е изпълнило тези изисквания.
Чл. 4. Забранява се:
1. неконтролираното изгаряне на биоот-
падъци;
2. депонирането и/или обезвреждането на 
биоотпадъците по какъвто и да е друг начин, 
в случай че могат да бъдат рециклирани или 
оползотворени на територията на страната;
3. смесването на разделно събрани биоот-
падъци с други видове отпадъци;
4. изхвърлянето на биоотпадъци в кон-
тейнерите за събиране на смесени битови 
отпадъци при наличие на изградени системи 
за разделно събиране на биоотпадъци;
5. изхвърлянето на биоотпадъци в контей-
нери за отпадъци от опаковки.
Г л а в а  в т о р а
ИЗИСКВАНИЯ КЪМ СИСТЕМИТЕ ЗА 
РАЗДЕЛНО СЪБИРАНЕ НА БИООТПА-
ДЪЦИТЕ
Чл. 5. (1) Системите за разделно събиране 
обхващат само биоотпадъци по приложение 
№ 1 към Наредбата за третиране на биоот-
падъците, приета с Постановление № 235 на 
Министерския съвет от 2013 г. (ДВ, бр. 92 
от 2013 г.).
(2) Биоотпадъците се събират разделно при 
източника на образуване. 
(3) Биоотпадъците, получени в резултат 
на механичното сепариране на неразделени 
при източника смесени битови отпадъци, не 
се считат за разделно събрани. 
(4) За разделно събрани се считат био-
отпадъците със съдържание на примеси не